મંગળવારે ઇરાકમાં ઇસ્લામિક સ્ટેટના માસ્ટરમાઇન્ડ અબુ જાહીને મોતને ઘાટ ઉતારવામાં આવ્યો છે. ઇરાકના દિયાલાહ પ્રાંતમાં ઇરાકના પ્રતિકારક દળો દ્વારા કરવામાં આવેલા ઓપરેશનમાં ઇસ્લામિક સ્ટેટના પાંચ આતંકીઓને ઠાર કરવામાં આવ્યા હતા, જેમાંથી એકની ઓળખ ઇસ્લામિક સ્ટેટના માસ્ટરમાઇન્ડ અબુ જાહી તરીકે કરવામાં આવી હતી. માનવામાં આવી રહ્યું છે ગત મહિને દક્ષિણ ઇરાનના અહવાજ શહેર પર કરાયેલા હુમલામાં અબુ જાહીનો હાથ હતો. તેની આગેવાનીમાં ઇરાન સૈન્ય પરેડ પર હુમલો કરાયો હતો જેમાં 24 લોકોની મોત થઇ હતી.